Sidabrinė gervė 2018
Sidabrinė gervė 2018 – 11–oji lietuviško kino apdovanojimų „Sidabrinė gervė“ ceremonija, įvykusi 2018 m. birželio 13 d. Vilniuje. Jos metu buvo įvertinti ir pagerbti labiausiai nusipelnę kino kūrėjai ir jų kūriniai. Iškilmingos „Sidabrinės gervės“ statulėlių įteikimo ceremonijos metu paaiškėjo laureatai. Renginį vedė Giedrius Masalskis ir Eglė Daugėlaitė. Renginio režisierius – Šarūnas Kirdeikis. Apdovanojimų ceremonijos metu buvo išdalintos 11 „Sidabrinių gervių“, tradiciškai vienam iš kino kūrėjų už gyvenimo nuopelnus atiteko „Auksinė gervė“, o vienas iš studentų režisierių gavo „Sidabrinės gervės kiaušinį“.